KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. február 23-i ülésére)

TÁRGY: 
HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TÁRSULÁSI MEGÁLLAPODÁSÁNAK ELFOGADÁSA

A Homokhátsági Regionális Szilárdhulladék Kezelési Konzorcium 2008. október 28-ai Közgyűlésén döntött a KEOP 7.1.1.1/09-2009-0004 azonosító jelű „Települési szilárdhulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” tárgyú projekt I. fordulóban való részvételéről, és ezzel kapcsolatban Konzorcionális Szerződés módosításáról, valamint vállalta a 15 %-os önrész biztosítását. Mindezekhez Kiskőrös Város Önkormányzatának Képviselő Testülete a 2009. február 25-én megtartott testületi ülésén a 8/2009. számú határozatában hozzájárult. 

A tagok előzetes kötelezettséget vállaltak arra, hogy sikeres pályázat esetén jogi személyiséggel bíró Társulást hoznak létre, mely a II. fordulóban történő részvétel alapvető feltétele, a Társulási Szerződésben részletesen meghatározottak szerint.

Az első fordulóban a vonatkozó döntések alapján a Homokhátsági Konzorcium nevében a Gesztor Önkormányzat, Csongrád Város Önkormányzata nyújtotta be a pályázatot. A pályázat első fordulójában a támogatás megítélése megtörtént, a projektet megvalósításra alkalmasnak ítélte a Környezetvédelmi és Vízügyi Minisztérium.

A 2010. november 15-én tartott Homokhátsági Regionális Szilárdhulladék Kezelési Konzorcium Közgyűlésén hozott 4/2010 (XI.15.) számú Konzorciumi határozat alapján Csongrád Város Önkormányzata megindította a Társulási megállapodás szövegezésével kapcsolatos egyeztetéseket, mely alapján az érintettek véleménye a tervezeten átvezetésre került.

A Társulási megállapodás-tervezet véleményezés céljából megküldésre került a Magyar Államkincstár Dél-alföldi Regionális Igazgatósága részére, valamint a Csongrád Megyei Kormányhivatalhoz. A Társulási megállapodás a fenti egyeztetéseknek megfelelően került összeállításra. 

(A megállapodást terjedelmi okokból nem postázzuk, de megtekinthető a Stratégiai és Városüzemeltetési Osztályon, Martin Ferenc városüzemeltetési referensnél.)
A fentiek alapján javasolom, hogy a Képviselő-testület a Homokhátsági Regionális Hulladékgazdálkodási Önkormányzati Társulás társulási megállapodását a határozat-tervezetnek megfelelően fogadja el.

Kiskőrös, 2011. január 27.
Domonyi László sk.

polgármester

HATÁROZAT-TERVEZET
Kiskőrös Város Önkormányzatának Képviselő-testülete megtárgyalta a „Homokhátsági Regionális Hulladékgazdálkodási Önkormányzati Társulás társulási megállapodásának elfogadása” tárgyú előterjesztést és a következő döntést hozza:
"A Képviselő testület a társulási megállapodást az előterjesztés szerint változatlan tartalommal elfogadja és felhatalmazza a polgármestert a megállapodás aláírására.”

polgármester

Határidő: 
azonnal
